PRÍLOHA 02
Mestská časť Bratislava - Nové Mesto, Junácka 1
Miestny úrad Bratislava  Junácka č. 1

Z á v e r e č n á   s p r á v a

	V zmysle Príkazu starostu mestskej časti Bratislava - Nové Mesto č. 4/2012 bola v súlade s § 6 ods. (3) § 29 a § 30 zákona o účtovníctve č. 431/2002 Z. z. a so Štatútom hl. mesta SR Bratislavy bola vykonaná inventarizácia majetku, záväzkov a rozdielu majetku a záväzkov. Pri majetku hmotnej a nehmotnej povahy bola vykonaná fyzická inventúra, pri záväzkoch, rozdiele majetku  a záväzkov dokladová a kombinovaná inventúra. Inventarizácia sa vykonala ku dňu 31. 12. 2012 a rozdiely mali byť usporiadané do 18. 01. 2013. 

	Na vykonanie tohto príkazu bola menovaná ústredná inventarizačná komisia a čiastkové inventarizačné komisie s určenými termínmi vykonania fyzickej a dokladovej inventúry a odovzdania inventarizačných zápisov ústrednej inventarizačnej komisii. Čiastkové inventarizačné komisie postupovali v súlade s platnou Smernicou o inventarizácii. 

	Na základe predložených inventúrnych súpisov ústredná inventarizačná komisia porovnala  inventarizovaný stav s účtovným stavom v hlavnej knihe k 31. 12. 2012 a konštatovala nasledovné:
•	inventúrou zistený skutočný stav je súhlasný s účtovným stavom
•	inventarizáciou neboli zistené inventarizačné rozdiely
•	postup pri vykonaní inventarizácie bol dodržaný.

Aj napriek vyššie uvedeným skutočnostiam ústredná inventarizačná komisia pri kontrole a odsúhlasovaní majetku mestskej časti zistila nasledovné:
1/ Program, v ktorom sa vedú pozemky v správe mestskej časti zverené z Magistrátu a pozemky vlastné, pri vyradení pozemku z evidencie z dôvodu predaja, presunu alebo iných zmien, neodpočítava výmeru ani hodnotu pozemku, takže takéto zmeny sa musia robiť ručne. 
2/ ČIK pre vykonanie dokladovej a kombinovanej inventúry účtu obstarania dlhodobého majetku je potrebné zaradiť majetok do používania v súlade so smernicou o obehu účtovných dokladov.

Návrh opatrení:

Na základe záveru ústrednej inventarizačnej komisie a k zabezpečeniu dodržiavania zákona o účtovníctve sa navrhujú nasledovné opatrenia :
1.	Z účtu 013 001 vyradiť inventár, ktorý je neupotrebiteľný (morálne, fyzicky zastaraný), nekompatibilný so súčasnou technologickou úrovňou a nie je možné inventár využiť v činnostiach úradu ani v jeho organizáciách a ani v strediskách.
      Zodp.: Ing. Paroha                                                                           termín: do 31.03.2013

2. Na účte 021 002 doriešiť právny vzťah k nehnuteľnostiam.
    Inv. č. 177 Garáž Teplická – ukončiť proces delimitácie majetku od Obvodného úradu,
    Inv. č. 178 Garáž Teplická – preskúmať právny stav nadobudnutia stavby treťou osobou.
    Zodp.: Oddelenie PPaSP                                                                   termín: do 31.10.2013

3.	Na účte 021 002 zosúladiť názvoslovie ulíc s reálnym pomenovaním (po roku 1990) 
      a zaznamenať v evidencii majetku.
      Zodp.: Oddelenie VaI, VS, SB a NP                          termín: ihneď, na základe súpisov 
                                                                                                           z inventarizácie

4. Na účte 022 001 aktualizovať evidenciu OMT na základe inventarizácie OMT zariadení v kompetencii nájomcu NOVBYT, s.r.o. (obch. spoločnosť je zmluvne poverená v rámci údržby prenajatého majetku vykonávať výmenu nefunkčných a zastaraných zariadení OMT)
      Zodp.: Oddelenie VaI, VS, SP a NP na základe zaslaných výsledkov inventarizácie nájomcu                                                                                             termín: do 31.03.2013

5. Na účte 022 001 opraviť chybné číslovanie, označiť položky majetku a skontrolovať stav  
    v evidencii majetku.
    Zodp.: Oddelenie VaI, VS, SP aNP na základe inventarizácie.     termín: do 30.05.2013

6. Na účte 022 001 vyradiť nefunkčný, poškodený a neupotrebiteľný inventár (na základe   inventarizácie)
      Zodp.: predloží návrh na vyradenie vyraďovacej komisii predseda dielčej  inventarizačnej komisie  (Ing. Miškovská)                                    termín: do 31.03.2013

7. Na účte 022 003 vyradiť nefunkčný, poškodený a neupotrebiteľný inventár (na základe               inventarizácie)
      Zodp.: predloží návrh na vyradenie vyraďovacej komisii predseda dielčej inventarizačnej komisie (Ing. Miškovská)                                     termín: do 31.03.2013

8. Odporúčame vypracovať a vydať podrobnú internú smernicu o evidencii, odpisovaní,    presunoch a vyraďovaní majetku z evidencie v rámci MÚ, jeho stredísk a organizácií zriadených Miestnym zastupiteľstvom.
      Zodp.: poverený zamestnanec z evidencie majetku v spolupráci s oddelením hospodárskym a finančným.                                                           termín: do 31.03.2013 

Z á v e r :
Ústredná inventarizačná komisia odporúča predloženú záverečnú  správu schváliť.

   Mgr. Rudolf  K u s ý
   			  starosta
   mestskej časti Bratislava - Nové Mesto